Document ID: 32012R0823

32012R0823
L 250/13
SLUŽBENI LIST EUROPSKE UNIJE
14.09.2012.
UREDBA KOMISIJE (EU) br. 823/2012
od 14. rujna 2012.
o odstupanju od Provedbene uredbe (EU) br. 540/2011 u pogledu datuma isteka odobrenja aktivnih tvari 2,4-DB, benzojeve kiseline, beta-ciflutrina, karfentrazon-etila, Coniothyrium minitans soja CON/M/91-08 (DSM 9660), ciazofamida, ciflutrina, deltametrina, dimetenamida-P, etofumesata, etoksisulfurona, fenamidona, flazasulfurona, flufenaceta, flurtamona, foramsulfurona, fostiazata, imazamoksa, jodosulfurona, iprodiona, izoksaflutola, linurona, malein hidrazida, mekopropa, mekopropa-P, mezosulfurona, mezotriona, oksadiargila, oksasulfurona, pendimetalina, pikoksistrobina, propikonazola, propineba, propoksikarbazona, propizamida, piraklostrobina, siltiofama, trifloksistrobina, varfarina i zoksamida
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno drugi stavak njezinog članka 17.,
budući da:
(1)
Za aktivne tvari određene u dijelu A Priloga Provedbenoj uredbi Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (2), za koje odobrenja istječu prije 14. lipnja 2014., podnositelji zahtjeva nisu mogli tri godine ranije dostaviti obavijest koja se zahtijeva na temelju članka 15. stavka 1. Uredbe (EZ) br. 1107/2009 u pogledu zahtjeva za obnavljanje.
(2)
Stoga je potrebno, uzimajući u obzir elemente predviđene u trećem stavku članka 17. Uredbe (EZ) br. 1107/2009, produljiti razdoblje valjanosti odobrenja za te aktivne tvari.
(3)
S obzirom na cilj iz drugog stavka članka 17. Uredbe (EZ) br. 1107/2009 u pogledu slučajeva kada zahtjev nije podnesen tri godine prije predmetnog isteka roka utvrđenog u članku 1. ove Uredbe, Komisija će za istek roka odrediti isti datum koji je bio utvrđen prije ove Uredbe ili najraniji datum nakon toga.
(4)
S obzirom na cilj iz drugog stavka članka 17. Uredbe (EZ) br. 1107/2009 u pogledu slučajeva kada će Komisija donijeti Uredbu kojom se predviđa da se odobrenje aktivne tvari iz članka 1. ove Uredbe ne obnavlja zbog toga što nisu ispunjeni kriteriji za odobrenje, Komisija će za istek roka odrediti isti datum koji je bio utvrđen prije ove Uredbe ili datum donošenja Uredbe kojom se predviđa da se odobrenje aktivne tvari ne obnavlja, ovisno o tome koji datum bude kasniji.
(5)
Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja, a ni Europski parlament niti Vijeće nisu im se usprotivili,
DONIJELA JE OVU UREDBU:
Članak 1.
Datumi isteka roka
Odstupajući od dijela A Priloga Provedbenoj uredbi (EU) br. 540/2011, primjenjuju se sljedeći datumi isteka roka:
1.
31. srpnja 2016. u pogledu aktivnih tvari: etofumesata (unos 29.), imazamoksa (unos 41.), oksasulfurona (unos 42.), etoksisulfurona (unos 43.), foramsulfurona (unos 44.), oksadiargila (unos 45.), ciazofamida (unos 46.), linurona (unos 51.), pendimetalina (unos 53.), trifloksistrobina (unos 59.), karfentrazon-etila (unos 60.), mezotriona (unos 61.), fenamidona (unos 62.), izoksaflutola (unos 63.) i varfarina (unos 120.);
2.
31. listopada 2016. u pogledu aktivnih tvari: deltametrina (unos 40.), 2,4-DB (unos 47.), beta-ciflutrina (unos 48.), ciflutrina (unos 49.), iprodiona (unos 50.), malein hidrazida (unos 52.), flurtamona (unos 64.), flufenaceat (unos 65.), jodosulfurona (unos 66.), dimetenamida-P (unos 67.), pikoksistrobina (unos 68.), fostiazata (unos 69.), siltiofama (unos 70.) i Coniothyrium minitans soja CON/M/91-08 (DSM 9660.) (unos 71.);
3.
31. siječnja 2017. u pogledu aktivnih tvari: propineba (unos 54.), propizamida (unos 55.), mekopropa (unos 56.), mekopropa-P (unos 57.), propikonazola (unos 58.), mesosulfurona (unos 57.), propoksikarbazona (unos 76.), zoksamida (unos 77.), benzojeve kiseline (unos 79.), flazasulfurona (unos 80.) i piraklostrobina (unos 81.).
Članak 2.
Stupanje na snagu
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 14. rujna 2012.

Labels: 3
15
6